stanford-oval/wikipedia huggingface dataset:
איזבל, נסיכת ברזיל
קורות חיים > ראשית חייה

איזבל הייתה בתם הראשונה של פדרו השני, קיסר ברזיל, והקיסרית תרזה כריסטינה, בתו של פרנצ'סקו הראשון, מלך שתי הסיציליות. אחיה הבכור, אפונסו (1845–1847), מת בגיל שנתיים, וכמוהו גם אחיו הקטן, פדרו (1848–1850). לאיזבל אף הייתה אחות, לאופולדינה (1847–1871), שמתה בגיל 23 ממחלת טיפואיד. עם מותם של שני הנסיכים, הוכרזה איזבל יורשת הכתר באופן רשמי ב-10 באוגוסט 1850, וקיבלה את התואר "נסיכה קיסרית".
איזבל חונכה בידי מורה פרטית מגיל 7. לאחר מכן חונכה ביחד עם אחותה בבית ספר פרטי מלכותי. המקצועות שלמדה איזבל כללו: לשון פורטוגזית, ספרות צרפתית, אסטרונומיה, כימיה, היסטוריה של פורטוגל, היסטוריה של בריטניה, היסטוריה של צרפת, ציור, נגינה בפסנתר, ריקוד, כלכלה פוליטית, גאוגרפיה, גאולוגיה והיסטוריה של הפילוסופיה. איזבל דיברה באופן שוטף פורטוגזית, צרפתית, אנגלית וגרמנית. ב-15 באוקטובר 1864 נישאה איזבל לגאסטון, רוזן אה (בצרפתית: comte d’Eu) מבית אורליאן (נכדו של לואי פיליפ, מלך הצרפתים), וכך קיבלה את התואר רוזנת אה.
יחסיה של איזבל עם אביה היו חמים ופדרו השני הקדיש זמן רב לבילוי עם בנותיו איזבל ולאופולדינה. פדרו השני היה זמן רב אפוף בצער לאחר מות שני בניו וראה זאת כסימן לכך שהמלוכה הברזילאית מתקרבת לסופה. למרות זאת, פדרו השני דאג לשינוי חוקי הירושה הקיסרית כך שבתו איזבל תוכל לרשת את הכתר ולהיות קיסרית. אף על פי שאיזבל הייתה בעלת אופי מנהיגותי ורציני, היא לא חלקה באהבה של אביה ללימודי העולם הרחב בשנותיה המוקדמות.
ילדותה של איזבל התקדמה באופן לא אדיב ובתוך לוח זמנים נוקשה שהכין אביה, שקבע כל דקה מיומה. התקשרויות חברתיות וביקורים הותרו רק בימי ראשון, חגים וימי הולדת משפחתיים. כדי להקל על לוח הזמנים הנוקשה שלה, לעיתים הופיעה בהצגות ילדים שהועלו בארמון הקיסרי עם כמה מחברות ילדותה. לדברי לקומבה, המורה האישית של איזבל, מכך התפתחה אחת התכונות בחייה הבוגרים: שמירה על לוח זמנים נוקשה. בגיל 14, בזמן שהוריה היו בביקור רשמי בפרובינציות הצפוניות של ברזיל, קיבלה איזבל רשמית את האורח המלכותי הראשון שלה, מקסימיליאן הראשון, לעתיד קיסר מקסיקו, אחיו של פרנץ יוזף הראשון, קיסר אוסטריה.
קורות חיים > הגלות

ביטול העבדות בברזיל פגע בתמיכה של המגזר החקלאי במלוכה הברזילאית. הייתה תמיכה עממית נרחבת עדיין לקיסרות אך היא הייתה חלשה מבעבר. לנוכח משבר ביחס הממשל עם הנהגת הכנסייה הקתולית בברזיל נחלש מעמדה של המלוכה עוד יותר. משברים אלו ביחד עם עליית התמיכה ברפובליקניזם, הביא תוך שנה וחצי להפלת האימפריה הברזילאית ולהקמת הרפובליקה ב-15 בנובמבר 1889. האימפריה הופלה בהפיכה צבאית בראשות דאודורו דה פונסקה אשר השתמשה באמצעים לא דמוקרטים להפוך את המדינה לפדרלית ולמנוע התנגדות אזרחית להפיכה בעזרת גירוש בני משפחת המלוכה מריו דה ז'ניירו ומברזיל בכלל. רק בשנת 1894 נבחר פרודנטה דה מוראיס להיות לנשיא האזרחי הראשון של הרפובליקה הברזילאית החדשה.
כתוצאה מכך, הוגלו איזבל ומשפחת המלוכה לאירופה. איזבל עברה להתגורר באחוזתו של בעלה, אחוזת אֶה במחוז סן-מריטים שבנורמנדי, הרפובליקה הצרפתית השלישית, עד למותה ב-14 בנובמבר 1921. כאשר הנסיך פדרו הביע בפני הוריו את הרצון להתחתן עם אלז'בייטה, רוזנת דוברז'נסקי דה דוברז'ניץ מהאימפריה האוסטרו-הונגרית, איזבל וגאסטון התנגדו לנישואים עקב מעמדה של אלז'בייטה שהיה נחות מזה של נסיכה. לבסוף הסכימו לחתונה בין פדרו ואלז'בייטה. בשנת 1953, גופתה הועברה לברזיל, בתקופת נשיאותו הדמוקרטית של ז'טוליו ורגאס, ובשנת 1972 נקברה בקתדרלת פטרופוליס הממוקמת בתוך העיר הקיסרית של ריו דה ז'ניירו, לצד אביה הקיסר פדרו השני. מורשתה המרכזית של איזבל היא בנוגע לפועלה לסיום העבדות בברזיל והיא נחשבת להיות לדמות המשפיעה ביותר בפוליטיקה הברזילאית בכל הנוגע לנושא.
קורות חיים > תואר קיסרית

עם מותו של אביה בשנת 1891, הפכה איזבל לקיסרית ברזיל דה יורה, ותומכיה כינו אותה "דונה איזבל הראשונה, קיסרית ברזיל". תואר זה לא קיבל תוקף מעשי, כיוון שקיסרות ברזיל בוטלה שנתיים לפני כן. התואר עבר בירושה אל הנסיך פדרו הנריק, בנו של לואיש, נסיך אורליאן-ברגנסה ונכדה של איזבל. התואר של "קיסר ברזיל" מוחזק עד היום בידי הטוען לירושת הכתר הקיסרי של ברזיל. הטוען לכתר נכון לשנת 2021, הנסיך לואיש השני, אורליאן-ברגנסה, הוא נינה של הנסיכה הקיסרית איזבל.
משפחתה

ב-15 באוקטובר 1864 התחתנה איזבל עם גאסטון, רוזן אה, ממנו נולדו לה 4 ילדים:
לואיזה ויטוריה, נסיכת אורליאן-ברגנסה (1874-1874, לידה שקטה)
פדרו דה אלקנטארה, נסיך גראו-פארה (1875–1940)
לואיש, נסיך אורליאן-ברגנסה (1878–1920)
אנטוניו גסטאו, נסיך אורליאן-ברגנסה (1881–1918)
הערות שוליים

↑  איזבל, הנסיכה הקיסרית של ברזיל, באתר האנציקלופדיה
↑  אילן רחום, ברזיל בעבר ובהווה; האליטה והעם, תל אביב, ישראל: אוניברסיטת תל אביב, 1990, עמ' 68
↑  Handler, J.S., & Hayes, K.E. (2009). Escrava Anastacia: The iconographic history of a Brazilian popular saint. African Diaspora, 2, 25-51
| --- | --- |
בקרת זהויות :  NLI: 987007454007505171  BnF: cb12441485h (data)  GND: 118981935  ISNI: 0000 0000 5562 8349  LCCN: n85155387  NKC: jx20070312006  SUDOC: 078143977  VIAF: 77750894   WorldCat (עם VIAF): 77750894 
צילום של הנסיכה איזבל בגיל 19 בשנת 1865.
פדרו השני במדי אדמירל ברזילאי בשנת 1870, עם סיום מלחמת הברית המשולשת. לצידו איזבל, הנסיכה הקיסרית של ברזיל, יורשת העצר של הקיסרות.
הנסיכה הקיסרית איזבל יושבת (משמאל) לצד בעלה גאסטון, דוכס אה, עם בנם פדרו ואשתו עומדים מאחור והנכדים של איזבל וגאסטון.
אליפות הנוקאאוטס של אימפקט

| אליפות הנוקאאוטס של אימפקט> פרטים |
| --- | --- |
ארגון מפעיל: Impact Wrestling
תאריך יצירה: 14 באוקטובר 2007
האלופה הנוכחית: מאשה סלמוביץ'
תאריך זכייה: 26 באוקטובר 2024
שמות קודמים:   אליפות הנשים העולמית של TNA‏ (2007–2008)  אליפות נשות הנוקאאוטס של TNA‏ (2008–2010)  אליפות הנוקאאוטס של TNA‏ (2010–2017)  אליפות הנוקאאוטס של Impact Wrestling‏ (2017)  אליפות הנוקאאוטס המאוחדת של GFW‏ (2017)  אליפות הנוקאאוטס של GFW‏ (2017)  אליפות הנוקאאוטס של אימפקט‏ (2017–2021)  אליפות הנוקאאוטס העולמית של אימפקט‏ (2021–2024)  אליפות הנוקאאוטס העולמית של TNA‏ (2024–היום) 
סטטיסטיקות
האלופה הראשונה: גייל קים
הכי הרבה זכיות: גייל קים (7 פעמים)
האלופה לזמן הארוך ביותר: טאיה ואלקירי (377 ימים)
האלופה לזמן הקצר ביותר: גייל קים (18 שעות)
האלופה המבוגרת ביותר: מיקי ג'יימס (43 שנים, 135 ימים)
האלופה הצעירה ביותר: טיילור ויילד (22 שנים, 150 ימים)
האלופה הכבדה ביותר: אווסום קונג (123 ק"ג)
האלופה הקלה ביותר: מיס טסמאכר (49 ק"ג)
אליפות הנוקאאוטס של אימפקט היא תואר אליפות השייך לארגון Impact Wrestling. האליפות מוגנת בעיקר בתוכניות אימפקט של דיוויזיית הנשים, הידועה בשם "נוקאאוטס". האליפות נוצרה בתאריך 14 באוקטובר 2007 באירוע השלם וצפה, נועד לתהילה, תחת השם אליפות הנשים העולמית של TNA, שם האליפות שונה לאליפות נשות הנוקאאוטס של TNA בשנת 2008 עד לשנת 2010, כששמה שוב שונה, אך הפעם קוצר לשם אליפות הנוקאאוטס של TNA עד שהארגון שינה את שמה במרץ 2017.
אליפות זו היא אליפות הנשים היחידה בארגון. באירוע סלאמיברסרי XV, האליפות אוחדה ביחד עם אליפות הנשים של GFW. לאחר שהארגונים אימפקט ו-GFW נפרדו, עיצוב חגורת האליפות שונה גם כן (על ידי שינוי צבע החגורה ומחיקת סממנים שהיו קשורים ל-GFW) ופעם נוספת האליפות הוכרה כאליפות הנוקאאוטס.
האלופה הראשונה הייתה גייל קים. החזיקו בתואר זה מעל 23 אלופות שונות. האלופה הנוכחית היא מאשה סלמוביץ'.
היסטוריה > הנוקאאוטס של TNA

נוקאאוטס של TNA הוא מושג המיוחס לארגון TNA לאורך השנים כלפי דיוויזיית הנשים שלו; בהקבלה, דיוויזיית הנשים של היריבה העיקרית של TNA,‏ ה-WWE, הוכרה לאורך השנים בתור "דיוות". ההישג הראשון של מחלקה זו התקיים באירוע השלם וצפה הראשון של TNA ב-19 ביוני 2002. זה נקרא הכתר של "מיס TNA". המחזיקה בכתר נקבעה על ידי באטל רויאל בהלבשה תחתונים, כשהפרק עצמו שודר שבוע לאחר מכן. טיילור ווהן היא זו שזכתה בכתר. לאחר מכן, תואר הנוקאאוט של השנה של TNA חולק לנוקאאוט שהשיגה הכי הרבה באותה השנה או הייתה בעלת ההצלחה הגדולה ביותר באותה השנה. האחרונה שזכתה בתואר זה הייתה גייל קים בשנת 2007; התואר לא חולק שוב מאז.
ב-20 באוגוסט 2009 בפרק של התוכנית TNA Impact, המראיינת מאחורי הקלעים, לאורן, דיווחה ש-TNA תקיים טורניר הדחות זוגות בן שמונה זוגות אשר יקבע את אלופות זוגות הנוקאאוטס הראשונות של הארגון. הטורניר החל שבוע לאחר מכן והמשיך במשך ארבעת השבועות הבאים, כשהגמר נערך ב-20 בספטמבר באירוע נו סרנדר. באירוע זה, סריטה וטיילור ויילד גברו על הביוטיפול פיפל (מדיסון ריין ו-ולווט סקיי) והפכו לאלופות זוגות הנוקאאוטס הראשונות בתולדות TNA.
הארגון שחרר שני סרטי DVD בנושא הנוקאאוטס של TNA, כשהראשון ביניהם נקרא "Knockouts: The Ladies of TNA Wrestling Vol.1" ושוחרר ב-29 באוגוסט 2006, והאחר נקרא "Knocked Out: The Women of TNA Wrestling" ושוחרר ב-7 באוקטובר 2008.
היסטוריה > יצירה

הארגון TNA הודיע בתחילת חודש ספטמבר 2007 שהוא מתכנן להציג את דיוויזיית הנשים שלו ואת חגורת האליפות אשר תשמע את דיוויזיה זו. מאוחר יותר באותו החודש, TNA החליטו לקיים קרב גאונטלט בן עשר משתתפות באירוע הדגל של הארגון, נועד לתהילה, אשר ייערך ב-14 באוקטובר, ובו תקבע אלופות הנשים הראשונה של TNA. באירוע זה, גייל קיים ניצחה את מיס ברוקס, כריסטי המי, אווסום קונג, רוקסי לאבו, טליה מדיסון, שלי מרטינז, ג'קי מור, ODB ואנג'ל ויליאמס כדי להפוך לאלופת הנשים הראשונה של TNA. שמה של האליפות שונה בשנת 2008 לאליפות נשות הנוקאאוטס של TNA עד לשנת 2010, שם קוצר שמה של האליפות לאליפות הנוקאאוטס של TNA.
זכיות משולבות

| דירוג | מתאבקת | מספר החזקות בתואר | מספר ימים משולבים בהחזקת התואר |  |
| --- | --- | --- | --- | --- |
| 1 | גייל קים | 7 | 711 |  |
| 2 | ג'ורדיין גרייס | 3 | 609+ | 609+ |
| 3 | דיאונה פוראזו | 3 | 531 | 531 |
| 4 | מיקי ג'יימס | 5 | 445 | 445 |
| 5 | מדיסון ריין | 5 | 404 | 404 |
| 6 | טאיה ואלקירי | 1 | 377 | 377 |
| 7 | אווסום קונג | 2 | 347 | 347 |
| 8 | טרן טרל | 1 | 279 | 279 |
| 9 | רוזמרי | 1 | 266 | 266 |
| 10 | אנג'לינה לאב | 6 | 226 | 226 |
| 11 | טארה | 5 | 222 | 222 |
| 12 | סיינה | 2 | 187 | 187 |
| 13 | טריניטי | 1 | 182 | 182 |
| 14 | מיס טסמאכר/ברוק | 3 | 156 | 156 |
| 15 | טסה בלנצ'רד | 1 | 147 | 147 |
| 16 | ולווט סקיי | 2 | 145 | 145 |
| 17 | ODB‏ | 4 | 144 | 144 |
| 18 | סו יאנג | 2 | 131 | 131 |
| 19 | טיילור ויילד | 1 | 121 | 121 |
| 20 | טאשה סטילז | 1 | 106 | 106 |
| 21 | אלי | 2 | 103 | 103 |
| 22 | ג'ייד | 1 | 87 | 87 |
| 23 | לאורל ואן נס | 1 | 65 | 65 |
| 24 | וינטר | 2 | 53 | 53 |
| 25 | מריה קנליס-בנט | 1 | 50 | 50 |
| 26 | האבוק | 1 | 3 | 3 |
פיונה ווקר

| --- | --- |
אין תמונה חופשית
 לידה:  24 במאי 1944 (בת 80) לונדון, הממלכה המאוחדת 
 מדינה:  הממלכה המאוחדת 
 תקופת הפעילות:  1964–1994 (כ־30 שנה) 
 בן או בת זוג:  הרברט וייז (1988–2015) 
 צאצאים:  Susannah Wise, Charlie Walker-Wise 
 מספר צאצאים:  2 
 פרופיל ב-IMDb
 
פיונה ווקר (באנגלית: Fiona Walker; נולדה ב-24 במאי 1944) היא שחקנית אנגליה הידועה ממגוון של תפקידים בתיאטרון ובטלוויזיה משנות השישים עד שנות התשעים של המאה העשרים.
תפקידה הידוע ביותר בטלוויזיה הוא ככל הנראה גילום דמותה של אגריפינה בעיבוד הטלוויזיוני משנת 1976 של ה-BBC ל"אני, קלאודיוס" שביים הרברט וייז. ב-1971 הופיעה בתפקיד ראשי כסו בריידהד בסדרת הדרמה "ג'וד האלמוני" עיבוד לרומן באותו שם מאת תומאס הרדי. ב-1972 גילמה את דמותה של גברת אלטון בעיבוד הטלוויזיוני לרומן "אמה" מאת ג'יין אוסטן, ואת סטלה מוסון בסדרה "מותו של עד מומחה", הראשונה מסדרות הטלוויזיה על אודות הבלש אדם דלגליש על פי הרומנים של פ.ד. ג'יימס. תפקידים נוספים בטלוויזיה היו בסדרה "כל היצורים גדולים כקטנים" (1978), בדרמה "יוחנן פאולוס השני" (1984), "בית קדרות" (1985), "האישה בשחור" (1989), בסרט מסדרת "פוארו" לפי ספרי אגאתה כריסטי (1993). פעמיים הופיעה בסדרה "דוקטור הו" בהפרש של 20 שנה. ב-1964 בתפקיד קאלה ב-"The Keys of Marinus" וב-1988 כליידי פיינפורטה ב-"Silver Nemesis". עוד השתתפה בטרילוגיה "כיבושי נורמן" (The Norman Conquests) לפי מחזות של אלן אייקבורן.
בקולנוע שיחקה בסרט "הרחק מן ההמון הסוער" בתפקיד לידי (1967), בסרט האימה "The Asphyx" מ-1972, ובסרט "Century" בכיכובם של צ'ארלס דאנס וקלייב אוון (1993).
ווקר נישאה להרברט וייז ב-1988. ילדיהם צ'ארלי ווקר-וייז וסוזאנה וייז אף הם שחקנים.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1967 | הרחק מן ההמון הסוער | Far from the Madding Crowd | לידי |  |
| 1968 |  | Boy Meets Girl |  |  |
| 1971 | ג'וד האלמוני | Jude the Obscure | סו בריידהד | סדרת טלוויזיה |
| 1972 | אמה | Emma | גברת אלטון | סדרת טלוויזיה |
| 1972 | הסייח השחור | The Adventures of Black Beauty | בת' יואיט |  |
| 1973 |  | The Asphyx | אנה ויטלי |  |
| 1976 | אני, קלאודיוס | I, Claudius | אגריפינה | סדרת טלוויזיה |
| 1977 |  | The Norman Conquests | רות' |  |
| 1978 | כל היצורים קטנים כגדולים | All Creatures Great and Small | גברת באראט |  |
| 1983 | מותו של עד מומחה | Death of an Expert Witness | סטלה מוסון "סטאר" | סדרת טלוויזיה |
| 1985 | בית קדרות | Bleak House | מיס בארברי | מיני סדרה |
| 1987 | יריד ההבלים | Vanity Fair | גברת ביוט קרולי |  |
| 1964-1988 | דוקטור הו | Doctor Who | ליידי פיינפורטה / נמסיס / קאלה |  |
| 1990 |  | Wish Me Luck | גברת שניידר |  |
| 1993 | פוארו | Agatha Christie: Poirot | מיס לינגרד | בפרק "Dead Man's Mirror" |
| 1993 | אלדורדו | Eldorado | סוזאן וילקינסון |  |
| 1993 |  | Century | גברת פריצ'רד |  |
הערות שוליים

↑  "Herbert Wise Biography (1924-)", Film Reference website
| --- | --- |
בקרת זהויות :  NLI: 987007338078805171  BNE: XX902831  GND: 172740509  ISNI: 0000 0001 0995 6744  LCCN: n87942887  NTA: 073392391  VIAF: 261671367   WorldCat (עם VIAF): 261671367
שעשועי לשון

שעשועי לשון ומשחקי מילים הם מגוון השימושים הנעשים בשפה לשם שעשוע, תוך ניצול סגולותיה של השפה, וגם כאמצעי ספרותי בשירה או בפרוזה.
שעשועי לשון עיקריים

שעשועי לשון מתחלקים לחידות ומשחקים, ולמשחקי מילים בהם מובא חידוד לשוני המשחק עם המילים, הכתיב וההגייה.
שעשועי לשון עיקריים > חידות ומשחקים

תשבץ ותשחץ: שעשוע הלשון הנפוץ ביותר. תשבץ או תשחץ רגילים מתבססים על אוצר המילים של הפותר ועל הידע שלו.
תשבץ היגיון: דומה לתשבץ אך מתבסס יותר על וירטואוזיות לשונית של המחבר ושל הפותר, משום שהגדרותיו מרומזות ומתחכמות.
חידות לשוניות: חידות המעמידות במבחן את יכולתו הלשונית של הפותר ואת אוצר המילים שלו, כמו גם את חריפותו.
חידות כפל לשון ו"תרתי משמע": חידות בהן מוצג איור שניתן לתארו בביטוי בעל משמעות כפולה או שנשמע גם כמו צירוף מילים אחר המתאר את האיור.
"פירמידה" - סוג של תשבץ המורכב מסדרה של הגדרות המסודרות בקומות. התשובה להגדרה בקומה מסוימת הוא מילה שאותיותיה הן כאותיות הקומה שמעליה בסדר שונה ובתוספת אות חדשה.
שבץ נא: משחק לוח בו על המשתתפים לשבץ אותיות על פני לוח משבצות ולהרכיב מילים במטרה לצבור כמה שיותר נקודות. הכישורים הלשוניים הנדרשים הם אוצר מילים גדול ויצירתיות טקטית כדי ליצור מספר מילים במשבצות בונוס בו זמנית.
שעשועי לשון עיקריים > משחקי מילים וחידודים לשוניים

בדיחות לשוניות שההומור בהן מתבסס על משחקי מילים, כפל משמעות, לשון נופל על לשון, הגייה דומה וכו'. ספריו של לואיס קרול מלאים בבדיחות כאלה.
פלינדרום: מילה או משפט שניתן לקרוא אותם בה במידה מימין לשמאל ומשמאל לימין והתוצאה דומה, למשל: "ילד כותב בתוך דלי", או הסיפור "עגיל זמן מזל יגע".
ליפוגרמה: השמטה עקבית של אות או אותיות מסוימות מתוך טקסט ספרותי.
אנגרמה: ערבוב סדר האותיות במילה לשם קבלת מילה חדשה. שימוש נרחב באנגרמות נעשה בהגדרות של תשבצי היגיון. לדוגמה, "מכנסי בתוכה = מכונת כביסה".
יצירת ראשי תיבות: יצירת ראשי תיבות כך שתתקבל מילה בעלת משמעות הקשורה לביטוי המלא שראשי התיבות מייצגים ויצירת ראשי תיבות בדיעבד. לעיתים קרובות יוצרים ראשי תיבות פיקטיביים לשם השעשוע. שימוש בראשי תיבות ופארודיות על כך נפוצים בעיקר בארגונים ביטחוניים וצבאות, ובפרט בצה"ל. דוגמה לכך היא פצצת Massive Ordnance Air Blast שנקראת בראשי תיבות MOAB, אך בשל היותה הפצצה הקונבנציונלית הגדולה והכבדה ביותר של הכוחות המזוינים של ארצות הברית, החיילים פרשו בהומור את ראשי התיבות כ-Mother Of All Bombs.
לשון נופל על לשון: שימוש במילים בעלות צליל דומה בסמיכות, אף כי משמעותן אינה דומה.
שוברי שיניים: משפטי שעשוע אשר נוצרו לשם האתגר שבהגייתם, למשל "שׂרה שׁרה שׁיר שׂמח".
משמעות כפולה. למשל: המילה "נעים" שפירושה או "טוב, נחמד", או "זזים". וכן המילה: "מועד", שפירושה או "חג", או "נופל".
צלילים דומים ("מלך המלח" משירו של יהודה עמיחי). משחק מילים זה הביא ליצירת סדרה של שמות אנשים המעידים על המקצוע של בעליהם, למשל תמיר לי-פרנק הוא חלפן ועלמה נדבר היא פסיכולוגית. פעמים אחדות אמצעי תקשורת מחוץ לישראל לא הבינו שמדובר בשעשוע, ופרסמו שאת המסוק שבו נהרג נשיא איראן, אבראהים ראיסי הטיס סוכן "המוסד" אלי קופטר,, שההתנקשות באסמאעיל הנייה נעשתה בידי סוכן "המוסד" עמית נקש, ועוד.
חריזה: שתי מילים המסתיימות בצליל דומה. נפוצה בעיקר בשירה ופזמונאות. החריזה משמשת גם כשעשועי לשון לילדים, וידועים בנושא זה ספריה של דתיה בן-דור בהם "שטוזים" (הלחם של שטויות וחרוזים) שכוללים דבר אבסורדי עם חריזה, למשל: "ראיתי פרה שעפה כמו דבורה".
ראו גם

שירה
הגשש החיוור
ביטוי משוכל
Ghoti - מילה המדגימה את הריחוק שבין השפה הכתובה לשפה המדוברת באנגלית
הומופון
לקריאה נוספת

Tony Augarde, The Oxford Guide to Word Games, OUP, 1984
הערות שוליים

↑  זוהר צלח, ‏"ערוץ הטלוויזיה הולך שולל": אלי קופטר ממשיך להעסיק את התקשורת העולמית, באתר ‏מאקו‏, 22 במאי 2024
↑  נינה פוקס, אחרי ש"אלי קופטר" ריסק את המסוק של ראיסי: "עמית נקש" חיסל את הנייה, באתר ynet, 1 באוגוסט 2024
↑  יונתן אפולט, ‏האיראנים נפלו בפח: "נעצר ישראלי בשם 'עמית חזה' שסייע בחיסול", באתר ‏מאקו‏, 4 באוגוסט 2024
| --- | --- |
בקרת זהויות :  NDL: 00562349 
ערך זה הוא קצרמרבנושא בלשנות. אתם מוזמנים לתרום לוויקיפדיה ו.
קומנדו ימי

כוח של הקומנדו הימי הצרפתי מתרגל השתלטות על כלי שיט
יחידת קומנדו ימי היא יחידה צבאית של כוחות מיוחדים, שפעולותיה נעשות בעיקר במרחב הימי, כנגד נמלים, כלי שיט ומטרות אויב אחרות, וכן במשימות יבשתיות שבהן ההגעה אל היעד נעשית בדרך כלל דרך הים. אנשי היחידה מכונים לעיתים אנשי הצפרדע (Frogman) או לוחמי הצפרדע.
אלא כי, לעיתים רבות אותן יחידות קומנדו ימי אינן מגיעות ומבצעות רק דרך הים, אלא בכל צורות הלחימה.
מבצעי הקומנדו הימי כוללים לעיתים קרובות פעילויות משולבות של צלילה, צניחה ואחרות.
היסטוריה > בעת העתיקה

בזמנים העתיקים של רומא ויוון, ישנם תיאורים של גברים שעסקו בשחייה או בצלילה לצורכי קרב, ולעיתים עשו שימוש בגבעול חלול או בעצם ארוכה לשם נשימה תת-ימית. אריסטו מתאר שימוש בשנורקל בתקופת המאה ה-4 לפנה"ס. העדויות הראשונות לשימוש בלוחמי צלילה מופיעות ב"תולדות המלחמה הפלופונסית" מאת תוקידידס. המקרה הראשון מתואר בשנת 425 לפנה"ס, כאשר הצי האתונאי צר על הספרטנים באי ספקטריה במהלך הקרב על ספקטריה. הספרטנים הצליחו לקבל אספקה מהיבשת באמצעות שחיינים שגררו שקי אספקה מתחת לפני המים. באירוע נוסף, בשנת 415 לפנה"ס, האתונאים השתמשו בלוחמי צלילה בנמל סירקוזה שבסיציליה. הסירקוזים הציבו עמודי עץ אנכיים בקרקעית הים סביב הנמל, כדי למנוע מהטרירמות האתונאיות להיכנס. העמודים היו שקועים ולא נראו מעל פני הים. האתונאים השתמשו באמצעים שונים כדי לנסר את המכשולים, לרבות צוללנים עם מסורים. משערים שהניסור התת-ימי דרש שימוש בשנורקלים לנשימה ומשקולות צלילה לשמירה על יציבות הצוללים.
בכתביו של אל-מקריזי, נטען שכוחות הצי של החליפות הפאטימית, בקרב מול כוחות ביזנטיים מול חופי מסינה המכונה קרב המיצרים (אנ'), השתמשו בטקטיקה הדומה לזו של הקומנדו הימי המודרני. לפי היינץ האלם, שחקר ותירגם את כתביו של אל-מקריזי ושל היסטוריונים מוסלמים בני התקופה, הלוחמים הפאטימים היו צוללים לעבר ספינות האויב, קושרים חבלים לחרטומן, ולאחר מכן היו מגלגלים כדים המכילים אש יוונית לאורך החבל אל עבר ספינת האויב, ושוברים אותם על עמוד ההגה שלה. הטקטיקה הזו, ככל הנראה, הובילה להטבעתן של ספינות ביזנטיות רבות, והקרב הסתיים בניצחון פאטימי גדול. על פי היסטוריונים ערביים, אלף שבויים נלקחו, בהם האדמירל הביזנטי ניקטס וקציניו הבכירים, וכן חרב הודית שנשאה כיתוב המצביע על כך שבעבר הייתה שייכת למוחמד.
היסטוריה > לוחמה מודרנית

הכינוי "לוחם צפרדע" הופיע לראשונה כשם הבמה "הצפרדע חסר הפחד" של פול בויטון(אנ'), שבשנות ה-1870 שבר שיאים בשחייה למרחקים ארוכים כדי להדגים חליפת גומי חדשה בעלת מכסה מתנפח. לוחמי הקומנדו הימי המודרניים הראשונים היו לוחמי הקומנדו הימי האיטלקי (אנ') ביחידת השייטת העשירית בפיקודו של יוניו ולריו בורגזה שהוקמה ב-1938 ויצא לפעולה הראשונה ב-1940 במהלך מלחמת העולם השנייה. לוחמים אלה כונו תחילה "Uomini Gamma" בשל השתייכותם ליחידת סוד מיוחדת בשם "Gruppo Gamma", שנקראה כך על שם חליפת גומי מיוחדת של חברת פירלי שכונתה מוטה גמא. מאוחר יותר כונו "אומיני רנה" (אנשי צפרדע) בשל סגנון השחייה הדומה לזה של צפרדעים, או משום שהסנפירים שלהם דמו לכפות רגלי צפרדע. לזכות יחידה זו נזקפים חידושים טכנולוגים רבים, כגון מוקשים ימיים, סירות נפץ ורכבים לתובלת צוללים (טורפדו מאויש). פעילויות היחידה במלחמה היו מוצלחות, וכללו הטבעתן של 31 ספינות בתפוסה כוללת של 256,352 טון.
בראשית הקמת החוליה לחבלה ימית בארץ בתקופת המנדט במסגרת הפלי"ם, סייעו יוצאי "השייטת הקלה העשירית" לאימון הלוחמים, בהם מרדכי "מוקה" לימון.
הקומנדו הימי בישראל

יחידת הקומנדו הימי של חיל הים הישראלי היא שייטת 13, הנחשבת לאחת הטובות בעולם מסוגה. יחידות מיוחדות ישראליות נוספות הקשורות לים: יחידת סנפיר (יב"ן), יחידה למשימות תת-מימיות (ילת"מ) ויהל"ם של חיל ההנדסה הישראלי.
ראו גם

חיל הים הישראלי- שייטת 13
צי ארצות הברית- אריות הים
יחידת הקומנדו הימי של חיל הים הרוסי
לקריאה נוספת

יוניו ולריו בורגזה, שדי הים, הוצאת מערכות, 1970.
מייק אלדר, שייטת 13, ספרית מעריב.
הערות שוליים

↑  Aristotle, On the Parts of Animals, ii, 16, transl. by W.Ogle, London, 1882, p. 51:

"Just then as divers are sometimes provided with instruments for respiration, through which they can draw air from above the water, and thus may remain for a long time under the sea, so also have elephants been furnished by nature with their lengthened nostril, and, whenever they have to traverse the water, they lift this up above the surface and breathe through it."
↑  Thukydides, History of the Peloponnesian War, edition Ambrosio Firmin Didot, Paris, 1842, book 4, 26, and b. 7, 25. In Greek and Latin.
↑  Pierros D. Nick, The tactics of the enemies in the sea warfare during the Peloponnesian War. 1st Pan-Corinthian Congress, Corinth, Greece, 2008. In Greek. N. Pierros is a Civil Engineer and author of historical essays.
↑  Kehoe, Pat (2020-08-29). "Paul Boyton - Fearless Frogman from Co Kildare". Ireland Calling (באנגלית בריטית). נבדק ב-2021-06-09.
↑  "Pirelli Diving Suit". www.therebreathersite.nl. נבדק ב-2021-03-17.
↑  Manuale Federale di Immersione - author Duilio Marcante
↑  עדה לוצ'יאני, מעללי "השייטת העשירית", מעריב, 26 באפריל 1970
| --- | --- |
בקרת זהויות :  NKC: ph136579 
לוחמי שייטת 13 - הקומנדו הימי של צה"ל.
ג'יגמה סינגייה ואנגצ'וק, מלך בהוטן

דיוקן המלך ג'יגמה סינגייה ואנגצ'וק על שטר כסף בהוטני
ג'יגמה סינגייה ואנגצ'וק (בשפת דזונגקה: འཇིགས་མེད་སེང་གེ་དབང་ཕྱུག་, בכתב אנגלי Jigme Singye Wangchuck, נולד ב-11 בנובמבר 1955 ארמון דצ'נ'ולינג בתימפו) הוא מלך בהוטן (דרוק גיאלפו, מלך הדרקון) לשעבר. הוא כיהן בתפקידו בין השנים 1972–2006 והוא אביו של המלך הנוכחי, ג'יגמה קיזר נאמגייל ואנגצ'וק.
קיבל חינוך אצל מורים פרטיים ובבתי ספר בהודו ובאנגליה ואחרי שובו לבהוטן גם באקדמיה על שם אוגיין ואנגצ'וק בעיר פארו. הוא ירש את הכתר אחרי מות אביו מהתקף לב בשנת 1972 והפסיק את לימודיו. הוכתר בטהימפהו ב-2 ביוני 1974. באותו זמן היה המלך הצעיר בעולם - בן 18.
מלוכתו

שלטונו התנהל בהשפעת המסורת הדתית הבודהיסטית המושרשת בארצו. עם זאת, בהמשך הונהגו בימי מלוכתו מספר רפורמות ושינויים - למשל התאפשרה הגישה לטלוויזיה (1999) ולאינטרנט. בשנת 1998 הפחית את הסמכויות האבסולוטיות של המלך לטובת אלו של הממשלה.
בשנת 2002 התקיימו לראשונה בחירות למנהיגי הכפרים (גופ) ומנהיגי קהילות (גווג gewog).
המלך הביע אי שביעות רצונו מהשימוש הבלעדי במדד הצמיחה הכלכלית המיוצג על ידי התמ"ג בדירוג התפתחות המדינות בעולם, כשבהוטן נמצאת מבחינה זו בתחתית הסולם.
לפי דעתו איכות החיים של העמים צריכה לקחת בחשבון גם גורמים אחרים כמו "האושר" ולפיכך הציע יצירת מדד חדש הנקרא "אושר לאומי גולמי או "אל"ג" - (GNH) Gross National Happiness).
אל"ג כולל ארבעה עמודים: עצמאות כלכלית, שמירה על סביבה, קידום תרבותי וניהול טוב, באינטראקציה, השלמה הדדית ושילוב. הם מגלמים בתוכם את הערכים הלאומיים והמקומיים, האסתטיים ואת המסורות הרוחניות.

מבחינת מדיניות החוץ, בזמנו, בשנת 1973 הצטרפה בהוטן לארגון המדינות הבלתי-מזדהות. משנות ה-1990 התחילה בהוטן להקים יחסים דיפלומטיים עם מדינות אחרות, כולל ארצות שכנות כמו הודו ונפאל.
בתחום הדמוגרפי והתרבותי-לשוני העריכו ג'יגמה סינגייה ואנגצ'וק ויועציו כי העלייה במספר התושבים הנפאלים, בני הדת ההינדואיסטית, שלא מילאו את הקריטריונים להתאזרחות שנקבעו בחוק האזרחות משנת 1985, עלולה לערער את זהותה וצביונה האתני, התרבותי והדתי של המדינה. על כן בשנים 1988- 1989 העלה את הססמה "מדינה אחת, עם אחד". הונהג החוק שכפה את "דריגלם נאמז'ה" (Driglam namzha) ("כללי התנהגות ונימוסים טובים"), חובת כל תושבי הממלכה ללבוש בפומבי בגדים מסורתיים בהוטניים וללמוד בבתי הספר את השפה הרשמית - דז'ונגה, בלבד. הופסק לימוד השפה הנפאלית בבתי ספר. חוק זה התקבל כגזירות על חלק גדול מהאוכלוסייה ממוצא נפאלי - הקרויה "לוטצ'מפה" (לוטשאמפה) ("אנשי הגבול הדרומי").


בשנת 1996–1998 גירש כ-107,000 נפאלים מבהוטן, כחמישית מאוכלוסיית הממלכה. פליטים אלה הועברו לשבעה מחנות בהודו ואחרי שנת 2003 נקלטו במספר מדינות מפותחות מאירופה, אמריקה ואוסטרליה-אוקיאניה.
בסוף שנת 2003 פיקד המלך על מסע צבאי ראשון שהתנהל בבהוטן אחרי מעל מאה שנים, על מנת לגרש את חברי הארגון הבדלני מאסאם שהיו נוהגים לתקוף מטרות בהודו משטח בהוטן. כמו כן סילק מן המדינה מיליטנטים בדלנים נפאליים מדרום בהוטן.
ג'יגמה סינגייה ואנגצ'וק נודע בסגנון חייו הצנוע. העדיף להתגורר בבית קטן השוכן בגובה מעל עיר הבירה תימפו, מאשר בארמון המבוצר ששימש מושב לאספה הלאומית ולמקום מגורים לארבע נשותיו.
התפטרותו

ב-17 בדצמבר 2005 הודיע המלך על כוונתו להתפטר וב-14 בדצמבר 2006 ויתר באופן מיידי על שלטון לטובת בנו שלו ושל אשתו השלישית, ג'יגמה קיזר נאמגייל ואנגצ'וק. כמו כן החליט על קיומן של בחירות פרלמנטריות דמוקרטיות ראשונות שהתקיימו כעבור שנתיים ב-2008.
ג'יגמה סינגייה ואנגצ'וק נשוי בנישואים פוליגמיים לארבע נשים, שהן אחיות. מהן נולדו לו חמישה בנים וחמש בנות.